Borran

Borran (Bourran en francés) es ua comuna agenesa, lingüisticament gascona https://www.gasconha.com/spip.php?article1621, situada dens lo departament d'Òut e Garona e la region de Navèra Aquitània, ancianament d'Aquitània.

Geografia

vignette|upright=1.6|centre|Comunas a l'entorn.
Perimètre deu territòri

Toponimia
Albèrt Dauzat hè venir Borran deu nom gallic d'òme Burrus damb lo sufixe -anum Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 98. Xavier Delamarre part tanben de Burrānon, la proprietat de Burros, nom celtic Xavier Delamarre, Noms de lieux celtiques de l'Europe ancienne, ed. Errance, 2012, p. 94, 289 e 331. 
Bénédicte Boyrie-Fénié constata que i a pas de fòrmas ancianas e considèra Burrus coma un nom latin, un cognomen; accèpta l'idèa d'un nom de proprietat galloromana, damb lo sufixe -anumBénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 70. 
La mapa de Cassini, a la fin deu sègle XVIII, mòstra un simple lòc, probablament un ostau, deu nom de Bourrand, près d'un cairehorc : un camin gran que ven de Clairac, un aute, en angle dret damb lo precedent, que ven de La Fita e una tresava direccion pus segondària cap a Coluènhas e Lo Pòrt Senta Maria; una partida au mens deus camins grans semblan recents https://www.geoportail.gouv.fr/donnees/carte-de-cassini cercar 47320 Bourran. Las mapas seguentas, tanlèu lo sègle XIX, mòstran lo cairehorc completat damb un camin gran cap a Gulhon; se tracta donc deu camin Gulhon-Vilanuèva d'Òut, en construccion au sègle XVIII. Lo borg de Borran es donc una aglomeracion navèra deguda a la preséncia d'un cairehorc tanben navèth, per una comuna creada en 1839 que correspon a las parròpias de Coleignes, de Saint-Vincent e de Saint-Brice (noms francés) https://www.geoportail.gouv.fr/carte cercar 47320 Bourran. Seré extraordinari qu'aqueth ancian ostau sia per azard una proprietat galloromana e l'abséncia de las fòrmas ancianas es donc normala. Es donc completament inutile de s'interrogar sus l'existéncia deu mèste roman o gallic Burrus e de sos bens imaginaris. Bourran es un nom patronimic, present sustot en Roergue (i a una varianta Borrand, puslèu auvernhassa https://www.filae.com/nom-de-famille/BOURRAN.html. La preséncia de noms venguts deu Massís Central a pas ren d'estonabla : una partida deus colons que tornèn poblar lo Bacin d'Aquitània après la Guèrra de Cent Ans en venèvan. Borran es donc a l'origina un ostau qu'apartenè a un paisan qu'avè probablament d'aujòus venguts d'aqueras montanhas.
Sent Breç (nom supausat)
Lo nom ven de Brictius, nom gallic [Briccios ? mès Bricto existeish tanben], avesque de Tors, successor de Sent Martin au sègle V Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 589-590; Sent Brici es una fòrma [mièja]-sabenta, la fòrma regulara es Breç (cas subjècte)Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 274, per Sent Brici (Gironda).
Coluènhas
Lo nom es citat en 1520 dens la liste de Valèri : Sanctus Vincentius de Colonhas; lo vocable de la glèisa parropiala èra Sent Pèir çaquelà, e lo canonge Durengues confond pas damb lo luèc seguent A. Durengues Pouillé historique du diocèse d'Agen pour l'année 1789 .
Foneticament Coluènhas sembla representar lo latin colonia (e la mencion deu sègle XVI es en acòrd) e non pas lo frequent colonica ( > *Colongas), mès lo sens de « colonia romana » es improbable. La diftongason de la tonica es probablament anteriora au sègle XVI.
Sent Vincenç
Lo nom es citat en 1520 dens la liste de Valèri : Sancti Vincentii propre Dominicum Podium . Sent Vincenç de Soussompech (tau coma citat per Durengues) es a un gròs km de Dominipech. 
Sent Vincenç representa Vincentius, diague de l'avesque de Saragossa, mòrt en 304 a Valéncia, o eventualament un monge de Lerins au sègle V Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 632Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 336-337, per Sent Vincenç de Pertinhàshttp://nominis.cef.fr/contenus/saint/483/Saint-Vincent.html. Lo determinant, citat per Durengues, es absent de totas las mapas dempuèi Cassini.

Istòria
En 1839, las comunas de Coluènhas e de Sent Vincenç estoren incorporadas a la comuna de Sent Breç. Aquera prengoc lo nom de Borran, d'après ua aglomeracion navèra neishuda a un cairehorc deu camin gran Gulhon-Vilanuèva d'Òut, bastit dens la segonda mitat deu sègle XVIII, venguda lo caplòc navèth. Coluènhas es au sud de Borran, Sent Vincenç a l'extrème sud-èst.

 Administracion 

Demografia de Saint-Brice (Sent Breç ?), puèi de Borran

 En 1793, la comuna es recensada damb Clairac.
 En  la populacion èra de  abitants e la densitat èra de  ab/km².
Demografia Coluènhas

Demografia Sent Vincenç

Lòcs e monuments

Personalitats ligadas damb la comuna

Véser tanben
 Comunas d'Òut e Garona

 Ligams extèrnes 

Nòtas

Categoria:Comuna d'Agenés
Categoria:Comuna d'Òlt e Garona
Categoria:Comuna de Guiana